stanford-oval/wikipedia huggingface dataset:
การใช้อาวุธเคมีในสงครามกลางเมืองซีเรีย
แผนที่

Aleppo
Kobanê
Latakia
Tartus
Quneitra
Daraa
Raqqa
Deir ez-Zor
Al-Hasakah
As-Suwayda
Idlib
Hama
Homs
Qasr Abu Samrah
Khan Shaykhun
Al-Bayadah
Khan al-Asal
Saraqib
Al-Bahariyah
Jobar/Zamalka
Ashrafiyat Sahnaya
Kafr Zita
Al-Lataminah
Halfaya
Adra
Al-Tamanah
Muadamiyat/Darayya
Harasta
Otaybah
Ras al-Ayn
Salqin
Sheikh Maqsood
Talmenes
Sarmin
Hbit
Qmenas
Binnish
Avdiko
Dandaniya
Mare'
Tell Brak
al-Salehiyah
แผนที่ทำเครื่องหมายตำแนห่งท่ี่มีรายงานการโจมตีด้วยอาวุธเคมีในสงคามกลางเมืองซีเรีย เครื่องหมายสีเหลืองหมายถึงการโจมตีด้วยคลอรีน สีแดงระบุการโจมตีด้วยสารเคมีที่รุนแรงกว่านั้น
การเลือกตั้งทั่วไปในประเทศภูฏาน พ.ศ. 2551

ประเทศภูฏานจัดการเลือกตั้งทั่วไปเป็นครั้งแรกในวันที่ 24 มีนาคม พ.ศ. 2551 เพื่อเลือกสมาชิกรัฐสภา มีพรรคการเมืองสองพรรคที่จดทะเบียนโดยคณะกรรมการการเลือกตั้งภูฏานเข้าแข่งขันในการเลือกตั้ง ได้แก่ พรรคสันติภาพและความรุ่งเรืองของภูฏาน (ดีพีที, ดรุค พึนซัม ทโชกพา) นำโดย จิกมี ทินเลย์ และพรรคประชาธิปไตยประชาชน (พีดีพี) ส่วนพรรคการเมืองที่สาม พรรคแห่งชาติภูฏาน (บีเอ็นพี) ถูกยกเลิกการขอจดทะเบียน
ผลการเลือกตั้ง พบว่า พรรคดีพีทีได้ 45 ที่นั่ง และพรรคพีดีพีได้ 2 ที่นั่ง จิกมี ทินเลย์ หัวหน้าพรรคดีพีที เข้ารับตำแหน่งนายกรัฐมนตรีภูฏานเมื่อวันที่ 9 เมษายน ปีเดียวกัน
การเลือกตั้งทั่วไปในประเทศเบนิน ค.ศ. 2003

การเลือกตั้งทั่วไปในประเทศเบนิน ค.ศ. 2003 เกิดขึ้นที่ประเทศเบนิน ในวันที่ 30 มีนาคม ค.ศ. 2003 ผลการเลือกตั้งปรากฏว่าขบวนการประธานาธิบดีมาทิอิว เคเรโกว ที่สนับสนุนได้รับที่นั่งในรัฐสภาจำนวน 52 ที่นั่ง คิดเป็น 55.8% จาก 83 ที่นั่ง
การเลือกตั้งทั่วไปในประเทศพม่า พ.ศ. 2558

การเลือกตั้งทั่วไปในประเทศพม่า จัดขึ้นในวันที่ 8 พฤศจิกายน 2558 โดยมีการเลือกตั้งในทุกเขตเลือกตั้ง ยกเว้นที่นั่งที่กองทัพแต่งตั้ง เพื่อแต่งตั้งสมาชิกรัฐสภาเข้าดำรงตำแหน่งในสภาสูง (สภาเชื้อชาติ) สภาล่างของรัฐสภาแห่งสหภาพ (สภาผู้แทนราษฎร) และลุ้ดดอรัฐและภูมิภาค (State and Region Hluttaw)
การสังหารหมู่คันโต

การสังหารหมู่
ระวังสับสนกับ การสังหารหมู่กันโด
| การสังหารหมู่คันโต |
| --- | --- |
ชาวเกาหลีในประเทศญี่ปุ่นกำลังจะถูกทหารศาลเตี้ยญี่ปุ่นแทงกับหอกไม้ไผ่ทันทีหลังแผ่นดินไหวครั้งใหญ่คันโต ค.ศ. 1923
สถานที่: ภูมิภาคคันโต ประเทศญี่ปุ่น
วันที่: กันยายน ค.ศ. 1923 (1923-09)
เป้าหมาย: ชาวญี่ปุ่นเชื้อสายเกาหลี, คอมมิวนิสต์, กลุ่มอนาธิปไตย และกลุ่มสังคมนิยม
ประเภท:   การประหารชีวิตอย่างรวบรัด  การสังหารหมู่  ฆาตกรรมหมู่  การกวาดล้างชาติพันธุ์ 
อาวุธ: อาวุธปืน, ดาบญี่ปุ่น, หอกไม้ไผ่
ตาย: อย่างน้อย 6,000 คน
เจ็บ: ไม่ทราบ
ผู้ก่อเหตุ: กองทัพบกจักรวรรดิญี่ปุ่น และกลุ่มชาตินิยมญี่ปุ่น
เหตุจูงใจ: ความรู้สึกต่อต้านเกาหลี
การสังหารหมู่คันโต เป็นฆาตรกรรมหมู่ที่ทหาร ตำรวจ และศาลเตี้ยญี่ปุ่นก่อเหตุต่อชาวเกาหลีในภูมิภาคคันโต เช่นเดียวกันกับนักสังคมนิยม คอมมิวนิสต์ อนาธิปไตย และผู้คัดค้านอื่น ๆ ทันทีหลังแผ่นดินไหวครั้งใหญ่คันโต ค.ศ. 1923 โดยมีอีกชื่อหนึ่งว่า การสังหารหมู่ชาวเกาหลีใน ค.ศ. 1923
การสังหารหมู่เกิดขึ้นเป็นเวลา 3 สัปดาห์ โดยเริ่มตั้งแต่วันที่ 1 กันยายน ค.ศ. 1923 เป็นวันที่มีแผ่นดินไหวครั้งใหญ่ในภูมิภาคคันโต ในช่วงนั้น กองทัพ, ตำรวจ และศาลเตี้ยญี่ปุ่นลงมือสังหารผู้มีเชื้อชาติเกาหลีและนักสังคมนิยมญี่ปุ่นประมาณ 6,000 คน หลังเหตุการณ์นั้น เจ้าหน้าที่ญี่ปุ่นปฏิเสธเหตุกาณ์นี้ทันที ในขณะที่บางส่วนฉลองต่อเหตุการณ์นี้ในที่สาธารณะ ปัจจุบันกลุ่มฝ่ายขวายังคงปฏิเสธและฉลองเหตุการณ์นี้
ดูเพิ่ม

การสังหารหมู่ที่หนานจิง
การสังหารหมู่กันโด
ปัญหาชาติพันธุ์ในประเทศญี่ปุ่น
สิทธิมนุษยชนในประเทศญี่ปุ่น
การเลือกตั้งทั่วไปในประเทศมาเลเซีย พ.ศ. 2556

ประเทศมาเลเซียจัดการเลือกตั้งทั่วไปขึ้นเมื่อวันที่ 5 พฤษภาคม 2556 หลังนายกรัฐมนตรีประกาศยุบสภาผู้แทนราษฎรเมื่อวันที่ 3 เมษายน 2556 โดยมีการเลือกตั้งสมาชิกสภาผู้แทนราษฎร และสมาชิกสภานิติบัญญัติรัฐ 12 จาก 13 รัฐ (ยกเว้นรัฐซาราวัก) หลังธรรมเนียมปฏิบัติที่เริ่มตั้งแต่ปี 2547 ให้จัดการเลือกตั้งเหล่านี้พร้อมกัน
พรรครัฐบาล แนวร่วมแห่งชาติ (BN) ที่ครอบงำโดยพรรคอัมโนของนายกรัฐมนตรีนาจิบ ราซะก์ ได้รับเสียงข้างมาก แม้พรรคปากาตัน รักเกียตที่ตั้งโดยพรรคการเมืองฝ่ายค้านสามพรรค จะได้รับเสียงจากประชาชนมากที่สุด ทั้งนี้ เพราะที่นั่งมิได้จัดสรรตามสัดส่วน แต่ในระดับเขตเลือกตั้ง ตามระบบแบ่งเขตคะแนนสูงสุด (first-past-the-post system) อย่างไรก็ดี พรรคฝ่ายค้านมีที่นั่งในสภาเพิ่มขึ้นเล็กน้อย ขณะที่พรรครัฐบาลเสียที่นั่งเล็กน้อย
กระดูกปีกสะโพก

| กระดูกปีกสะโพก  (Ilium) |
| --- | --- |
กระดูกปีกสะโพกซึ่งเป็นกระดูกที่ใหญ่ที่สุดของเชิงกราน
มุมมองด้านหลังของแคปซูลข้อต่อสะโพก (กระดูกปีกสะโพกอยู่ด้านบนของภาพ)
รายละเอียด
ตัวระบุ
ภาษาละติน: os ilii
MeSH: D007085
TA98: A02.5.01.101
TA2: 1317
FMA: 16589
ศัพท์ทางกายวิภาคของกระดูก[แก้ไขบนวิกิสนเทศ]
กระดูกปีกสะโพก หรือ กระดูกไอเลียม (ilium) เป็นกระดูกของเชิงกราน แบ่งออกเป็น 2 ส่วน คือ ส่วนตัวกระดูก (body) และส่วนปีก (ala) รอยแยกระหว่าง 2 ส่วนนั้นเป็นเส้นโค้งที่อยู่บนพื้นผิวด้านใน เรียกว่า เส้นคาร์คูเอท (arcuate line) และเบ้าหัวกระดูกต้นขา (acetabulum) บนพื้นผิวด้านนอก ชื่อของกระดูกนี้ในภาษาละตินซึ่งแปลว่า ขาหนีบ (groin)
ภาพอื่นๆ

กระดูกโอบเชิงกราน
เชิงกรานแบบชาย
กระดูกสะโพกข้างขวา พื้นผิวด้านใน
กระดูกสะโพกข้างขวา พื้นผิวด้านนอก
บริเวณที่เกิดการสร้างกระดูกของกระดูกสะโพก
ข้อต่อสะโพกข้างซ้าย เมื่อเปิดเอาพื้นของเบ้าหัวกระดูกต้นขาจากภายในกระดูกเชิงกราน
เชิงกราน
แหล่งข้อมูลอื่น

SUNY Downstate Medical Center 44:st-0701
Norman/Georgetown pelvis
การเลือกตั้งทั่วไปในสหราชอาณาจักร พ.ศ. 2522

การเลือกตั้งทั่วไปในสหราชอาณาจักร พ.ศ. 2522 จัดขึ้นเมื่อวันที่ 3 พฤษภาคม พ.ศ. 2522 ในการเลือกตั้งครั้งนี้พรรคอนุรักษนิยมได้รับที่นั่ง 339 ที่นั่ง ซึ่งมากกว่ากึ่งหนึ่งของจำนวนที่นั่งในสภาสามัญชน ทำให้สามารถจะจัดตั้งรัฐบาลเสียงข้างมากได้เป็นสมัยแรกนับตั้งแต่พ่ายแพ้การเลือกตั้งเมื่อเดือน กุมภาพันธ์ พ.ศ. 2517 และทำให้มาร์กาเรต แทตเชอร์เป็นสตรีคนแรกที่ดำรงตำแหน่งนายกรัฐมนตรีแห่งสหราชอาณาจักร ส่วนพรรคแรงงานได้รับที่นั่ง 269 ที่นั่ง พรรคเสรีนิยมได้รับที่นั่ง 11 ที่นั่ง
การนึ่ง

อุปกรณ์สำหรับการนึ่ง
การนึ่ง หรือ การอบไอน้ำ เป็นกระบวนการทำอาหารให้สุกโดยการผ่านความร้อนจากไอน้ำ จากการต้มน้ำให้ถึงจุดเดือด การนึ่งเป็นกระบวนการทำอาหารที่เหมาะสมกับอาหารเกือบทุกชนิด ซึ่งสามารถรักษาและคงความชื้นไว้ในอาหารได้เป็นอย่างดี
กระบวนการ

การนึ่งเป็นกระบวนการที่ผ่านความร้อนจากไอน้ำโดยตรง ที่ได้จากการระเหยของการต้มน้ำให้เดือดอย่างต่อเนื่อง โดยที่วัตถุดิบที่ใช้ในการนึ่งจะถูกวางไว้ในอุปกรณ์ที่มีฝาปิดมิดชิด เช่น ซึง หรือ หวด (สำหรับการนึ่งข้าวเหนียว) ที่ใช้เพื่อแยกจากการสัมผัสกับน้ำโดยตรง
อาหารจากการนึ่ง

โดยรวมแล้วอาหารที่ใช้นึ่งจะเป็นผักเสียส่วนมาก เช่น ข้าวโพดนึ่ง มันนึ่ง บวบนึ่ง ข้าวเหนียวนึ่ง ถั่วนึ่ง อาหารประเภทเนื้อและอาหารทะเลที่ใช้การนึ่ง เช่น ไก่นึ่งตะไคร้ หมูนึ่งมะนาว ปลานึ่งมะนาว
ปลานึ่ง
ข้าวกล้อง

ระวังสับสนกับ ข้าวกล่อง หรือ ข้าวแดง
ข้าวกล้อง
ข้าวกล้อง, ข้าวซ้อม, ข้าวซ้อมมือ คือเมล็ดข้าวที่ไม่ผ่านการขัดสี ข้าวกล้องมีรสชาติมันปานกลางและมีคุณค่าทางโภชนาการมากกว่าข้าวสาร (ข้าวขาว) ข้าวทุกประเภทอาทิ ข้าวเมล็ดยาว ข้าวเมล็ดสั้น ข้าวเหนียว สามารถทำเป็นข้าวกล้องได้ทั้งสิ้น
ข้าวกล้องและข้าวสารมีปริมาณพลังงาน คาร์โบไฮเดรต และโปรตีนใกล้เคียงกัน แต่ต่างกันที่กระบวนการผลิตและคุณสมบัติทางโภชนาการอื่น เมื่อเปลือกของเมล็ดข้าวเปลือกถูกกะเทาะออกจะได้ข้าวกล้อง ถ้าต้องการได้ข้าวสาร ผิวของเมล็ดข้าวอีกชั้นหนึ่งคือเยื่อหุ้มเมล็ดและจมูกข้าวจะถูกขัดสีออกไป ซึ่งทำให้วิตามินและสารอาหารอื่น ๆ ลดลงเช่น วิตามินบี1 วิตามินบี2 วิตามินบี6 ธาตุเหล็ก และแมกนีเซียม แต่ข้าวกล้องนั้นมีระยะในการเก็บรักษาน้อย เพราะเกิดความชื้นง่ายจึงทำให้เกิดเชื้อรา ข้างเม็ดเท้าแขน
361° Nat Sakdatorn

361° Nat Sakdatorn เป็นอัลบั้มเดี่ยวลำดับที่ 2 ของณัฐ ศักดาทร โดยณัฐ ทำหน้าที่แต่งทำนองเกือบทุกเพลง ในอัลบั้ม ยกเว้นเพลง “นาทีเงียบงัน” กับ “ดับไฟด้วยน้ำมัน” เป็นเอก เสกสรร เป็นคนเขียนเนื้อร้อง นอกจากนั้นยังทำหน้าที่ร้องประสานและช่วยดูเรื่องการผสมเสียง โดยมี ภราดร เพ็งศิริ ทำหน้าที่เป็นโปรดิวเซอร์ อัลบั้ม 361° Nat Sakdatorn วางแผงเมื่อวันที่ 15 กันยายน 2554
Songs in Album

| # | Title | Lyricist | Composer | Arranger | Single Released |
| --- | --- | --- | --- | --- | --- |
| 1. | "ไม่มีพรุ่งนี้" | เป็นเอก เสกสรร | ณัฐ ศักดาทร | สุรัตน์ วัธนชัย | 30 เมษายน 2553 |
| 2. | "นาทีเงียบงัน" | เป็นเอก เสกสรร | สุรัตน์ วัธนชัย | สุรัตน์ วัธนชัย | 29 กันยายน 2553 |
| 3. | "คิดถึงดังดัง feat. แก้ว ZAZA" | เป็นเอก เสกสรร | ณัฐ ศักดาทร | ส.นวลน้อย | 8 สิงหาคม 2554 |
| 4. | "หนึ่งคำที่รอ" | เป็นเอก เสกสรร | ณัฐ ศักดาทร | ป.ปลายฟ้า | 28 พฤษภาคม 2555 |
| 5. | "ดับไฟด้วยน้ำมัน" | เป็นเอก เสกสรร | ต.ตัน ภราดร | สุรัตน์ วัธนชัย | 19 เมษายน 2554 |
| 6. | "ผู้ร้าย" | เป็นเอก เสกสรร | ณัฐ ศักดาทร | ป.ปลายฟ้า |  |
| 7. | "ฉันยังอยู่ทั้งคน" | เป็นเอก เสกสรร | ณัฐ ศักดาทร | ส.นวลน้อย | 9 มกราคม 2555 |
| 8. | "ไม่มีพรุ่งนี้ version Acoustic" | เป็นเอก เสกสรร | ณัฐ ศักดาทร | สุรัตน์ สุวัธนชัย |  |
Music Production Team

Producer: ครูเต๋า ภราดร เพ็งศิริ & Hitza MGG Groove
Vocal Director: ครูเกศ ขวัญฉัตร เพ็งศิริ, ครูเต๋า
Lyrics Producer: เป็นเอก เสกสรร
Chorus: Hitsza Gang Musician Alee Mafia, จ. ปุ๋ย และ ใหม่ ไม้จัตวา Hitsza gang, ณัฐ ศักดาทร, TT-1 brothers
Special Guest: จรินา สิริสิงห์ (แก้ว ZAZA) เพลง คิดถึงดังดัง
Studio Musician: Toni’s Family, surat, กะทิ
Recording Engineers: จังโก้ ภัทรสุข, นฤชิต เฮงวัฒนอาภา, ธิปนรา คงสุข
Digital Editors: Born ศราพงศ์ มานิตยกุล, ป.ปลายฟ้า (มุดลงดิน), กุ่ย ฉัตรรวี เต่งภาวดี
Mix Down: Toni, Boy 39 Outside, ป.ปลายฟ้า (มุดลงดิน)
Mastering: ป.ปลายฟ้า
Recording Studios: Hitsza Groove Studio, PM545 Studio, Scenesonic Studio
Production Coordinators: รัชฏ์กร อธิวรุฟห์รัชต์, จังโก้ ภัทรสุข
Production Team

Creative Production Team: ทีมเทพ (ฝอยฝน, จอย, ต้นข้าว)
Photographer: พันธ์สิริ สิริเวชชะพันธ์
Fashion Stylist: ลินดา เจริญลาภ
Design & Art Direction: DUCTSTORE the Design guru co., ltd
Photographer Assistant: สุภเชษฐ์ บรรทิษฐ์ไทย
Prop: Altomatic
Awards

เพลงหลาย ๆ เพลงในอัลบั้มได้รับเสียงตอบรับอย่างดีจากทั้งคนฟังเพลงและสื่อต่าง ๆ เพลงต่าง ๆ ในอัลบั้มจึงได้ถูกเสนอชื่อเข้าชิงรางวัลที่เกี่ยวกับทางดนตรีและได้รับรางวัลต่าง ๆ อย่างต่อเนื่อง และเป็นส่วนผลักดันที่ทำให้ตัวณัฐได้รับการเสนอชื่อเข้าชิงและได้รับรางวัลในส่วนของศิลปินจากหลายรางวัลจากสถาบันต่าง ๆ เช่นกัน ดังนี้
2010-2013
เพลง 'นาทีเงียบงัน' เข้าชิง 'Song of the Year' ของ BANG Awards 2011
เพลง 'คิดถึงดังดัง' ได้รับรางวัล 'No.1 Music Chart November 2011' เพลงไทยสากลที่เปิดบนสถานีวิทยุมากที่สุดในกรุงเทพฯและปริมณฑล จากการวิจัยของ Intensive Watch
เพลง ‘คิดถึงดังดัง’ เข้าชิง ‘Favorite Male Artist’ ของ You2Play Awards 2011
เพลง 'คิดถึงดังดัง' ได้รับรางวัล 'Song of the Year' ของ BANG Awards 2012
เพลง 'ฉันยังอยู่ทั้งคน' เข้าชิง 'เพลงยอดนิยมสุดซี้ดประจำปี' ของ SEED Awards ครั้งที่ 8
Chart Summery

ในอัลบั้มนี้มีเพลงที่ถูกปล่อยทางคลื่นวิทยุถึง 6 เพลง ขาดเพียงเพลง “ผู้ร้าย” และ “ไม่มีพรุ่งนี้ version Acoustic” เท่านั้น เพลงแรกที่ถูกปล่อยทางคลื่นวิทยุคือ “ไม่มีพรุ่งนี้” จากนั้นคือ “นาทีเงียบงัน” ซึ่งเป็น 2 เพลงแรกจากอัลบั้มรวม The Winners Project มาก่อน และต่อด้วย “ดับไฟด้วยน้ำมัน” “คิดถึงดังดัง” “ฉันยังอยู่ทั้งคน” และ “หนึ่งคำที่รอ” ตามลำดับ โดยเพลงในอัลบั้มนี้ได้โลดแล่นอยู่ในคลื่นวิทยุต่าง ๆ อยู่ถึง 2 ปีกว่า ๆ เลยทีเดียว อันดับที่เพลงแต่ละเพลงในอัลบั้มเคยไต่ได้สูงสุดในชาร์ตคลื่นวิทยุเฉพาะกรุงเทพมีดังนี้
| Chart วิทยุ/โทรทัศน์ | ไม่มีพรุ่งนี้ | นาทีเงียบงัน | ดับไฟด้วยน้ำมัน | คิดถึงดังดัง | ฉันยังอยู่ทั้งคน | หนึ่งคำที่รอ |
| --- | --- | --- | --- | --- | --- | --- |
| Chill 89 FM |  |  |  | 2 |  |  |
| Sweet FM | 3 | 5 | 7 | 9 | 1 | 5 |
| HOT915 |  | 15 | 3 | 6 | 1 | 1 |
| 94EFM | 3 | 5 | 7 | 1 | 3 | 5 |
Virgin Hitz: 1
| Seed | 4 | 2 | 6 | 5 | 1 | 4 |
| Greenwave | 2 | 3 |  |  |  |  |
| OK Love | 1 | 2 | 1 | 1 | 1 | 1 |
| OK Hook |  |  | 1 | 1 | 4 | 1 |
| SOS Siam | 2 | 2 | 1 | 1 | 5 | 1 |
| Big | 2 | 1 | 1 | 1 | 1 | 1 |
| Music Radio | 14 | 11 | 2 | 1 | 1 | 2 |
True Music: 1
Channel V: 1
| POP Channel |  |  | 4 | 4 | 3 | 1 |
| BANG North |  | 3 | 2 |  |  |  |
| BANG East |  | 2 | 1 | 5 | 1 |  |
| BANG Northeast |  |  | 4 | 5 |  |  |
| BANG South |  |  | 4 | 1 | 3 |  |

ข้อมูลในบางคลื่นยังไม่สมบูรณ์และไม่สามารถเก็บอันดับได้ครบทุกชาร์ต
แหล่งข้อมูลอื่น

www.NATsakdatorn.com (Official Fansite ของณัฐ ศักดาทร)  เก็บถาวร 2020-09-20 ที่ เวย์แบ็กแมชชีน
การปกครองส่วนท้องถิ่น

การปกครองส่วนท้องถิ่น คือหน่วยงานปกครองที่อยู่ใกล้ชิดกับประชาชนมากที่สุดรูปแบบหนึ่ง โดยปกติการปกครองส่วนท้องถิ่นจะเปิดโอกาสให้ประชาชนในเขตท้องถิ่นนั้น ๆ เลือกตั้งผู้แทนของตนเข้าไปทำหน้าที่เป็นผู้บริหารท้องถิ่น หรือเป็นสมาชิกสภาท้องถิ่นเพื่อเลือกผู้บริหารท้องถิ่นอีกทีหนึ่ง (เรียกว่าการเลือกตั้งโดยตรงหรือโดยอ้อมตามลำดับ) องค์กรปกครองส่วนท้องถิ่นจะมีอำนาจอิสระ (autonomy) ในการบริหารจากรัฐได้ในระดับหนึ่งตามขอบเขตที่กฎหมายกำหนด
การเลือกตั้งผู้บริหารท้องถิ่นโดยตรง คือการเปิดโอกาสให้ประชาชนในท้องถิ่นนั้น ๆ สามารถเลือกตั้งผู้บริหารองค์กรปกครองส่วนท้องถิ่นในเขตท้องถิ่นของตนได้โดยตรง ส่วนการเลือกตั้งผู้บริหารท้องถิ่นโดยอ้อม สภาท้องถิ่นจะทำหน้าที่เลือกผู้บริหารท้องถิ่นแทนประชาชนในท้องถิ่น กล่าวคือ ประชาชนในท้องถิ่นจะทำหน้าที่เพียงแค่เลือกสมาชิกสภาท้องถิ่นเท่านั้น แล้วสมาชิกสภาท้องถิ่นจะทำหน้าที่ในการเลือกตั้งผู้บริหารท้องถิ่นอีกชั้นหนึ่ง
สาระสำคัญของการปกครองส่วนท้องถิ่น

เป็นหน่วยการปกครองขนาดเล็ก ซึ่งมีกฎหมายรับรองฐานะ
มีอิสระในการบริหารจัดการจากรัฐในขอบเขตที่กฎหมายกำหนด
มีอำนาจในการจัดเก็บภาษีท้องถิ่นด้วยตัวเอง
มีฐานะเป็นนิติบุคคล
มีอาณาเขตที่แน่นอนชัดเจน
มีสภาท้องถิ่น และ/หรือ ผู้บริหารท้องถิ่น มาจากการเลือกตั้งของประชาชนในเขตพื้นที่
ดูเพิ่ม

การปกครองส่วนท้องถิ่น (ประเทศไทย)
การฉีดวัคซีนโควิด-19 ในดินแดนปาเลสไตน์

| --- | --- |
วันที่: 2 กุมภาพันธ์ พ.ศ. 2564 – ปัจจุบัน
สถานที่: ศูนย์ฉีดวัคซีน 80 แห่ง ในดินแดนปาเลสไตน์
สาเหตุ: การระบาดทั่วของโควิด-19 ในดินแดนปาเลสไตน์
การฉีดวัคซีนโควิด-19 ในดินแดนปาเลสไตน์ โดยองค์การบริหารแห่งชาติปาเลสไตน์ ได้เริ่มการรณรงค์ในวันที่ 2 กุมภาพันธ์ พ.ศ. 2564 โดยรัฐมนตรีกระทรวงสาธารณสุขปาเลสไตน์ พญ. มัย อัล-คัยลา ได้รับวัคซีนเข็มแรกพร้อมกับเจ้าหน้าที่กระทรวงสาธารณสุขที่ทำงานในศูนย์บำบัด คัดกรอง และคัดแยกโรคโควิด-19 ในเมืองรอมัลลอฮ์ การขนส่งวัคซีนชุดแรกมาถึงฉนวนกาซาในวันที่ 17 ของเดือนเดียวกัน หลังจาก "การอนุมัติจากระดับการเมือง" ให้อิสราเอลผ่านเข้ามาได้
อิสราเอลซึ่งมีอำนาจโดยพฤตินัยในดินแดนปาเลสไตน์ ได้เริ่มโครงการฉีดวัคซีนเมื่อปลายปี พ.ศ. 2563 ซึ่งองค์กรทางด้านสิทธิมนุษยชนกล่าวว่า อิสราเอลมีหน้าที่รับผิดชอบในการฉีดวัคซีนให้ชาวปาเลสไตน์ที่อยู่ภายใต้การยึดครอง กลุ่มดังกล่าวเน้นว่าอิสราเอลต้องให้ชาวปาเลสไตน์เข้าถึงวัคซีนชนิดเดียวกับที่ผู้ตั้งถิ่นฐานชาวยิวได้รับ โดยอ้างถึงกฎหมายระหว่างประเทศที่กำหนดความรับผิดชอบของหน่วยงานที่ทำการยึดครอง
อย่างไรก็ตาม อิสราเอลได้จำกัดการฉีดวัคซีนให้กับคนงานชาวปาเลสไตน์ในเขตตั้งถิ่นฐานของชาวยิวที่สร้างขึ้นบนดินแดนเวสต์แบงก์ นักเคลื่อนไหวด้านสิทธิมนุษยชนอธิบายว่าการเคลื่อนไหวดังกล่าวเป็น “โอกาสราคาถูก” ในการสร้างแรงสนับสนุนทางการเมือง ทางการอิสราเอลพยายามปกป้องผู้อยู่อาศัยชาวยิวจากการปะปนกับคนงาน และทำการประชาสัมพันธ์ว่าคนงาน 100,000 คนได้รับการฉีดวัคซีนในโครงการดังกล่าว
องค์การบริหารแห่งชาติปาเลสไตน์ได้อนุมัติให้ดำเนินการฉีดวัคซีนสปุตนิกของรัสเซียจำนวน 2 ล้านโดส โดยได้รับงบประมาณจากโครงการโคแว็กซ์ ผ่านองค์การสหประชาชาติ องค์การบริหารแห่งชาติปาเลสไตน์ถูกวิพากษ์วิจารณ์ว่าล้มเหลวตั้งแต่ต้นในการเรียกร้องให้หน่วยงานด้านสาธารณสุขจัดหาวัคซีนให้กับชาวปาเลสไตน์ทั้งหมด และการจัดการผู้ไม่สมควรได้รับการฉีดวัคซีนที่ใช้อภิสิทธิ์
ป้ายศูนย์ฉีดวัคซีนในเมืองรอมัลลอฮ์
อาคารศูนย์ฉีดวัคซีนเมืองซัลฟีต เขตเวสต์แบงก์
การอนุมัติวัคซีน > วัคซีนสปุตนิกวี

วันที่ 11 มกราคม พ.ศ. 2564 กองทุนเพื่อการลงทุนโดยตรงของรัสเซีย (RDIF) ได้ประกาศว่ากระทรวงสาธารณสุขปาเลสไตน์ได้ขึ้นทะเบียนวัคซีนสปุตนิกวี เพื่อใช้ในกรณีฉุกเฉิน จึงเป็นดินแดนแรกในตะวันออกกลางที่ขึ้นทะเบียนวัคซีนดังกล่าว
การอนุมัติวัคซีน > วัคซีนสปุตนิกไลต์

เมื่อวันที่ 31 พฤษภาคม พ.ศ. 2564 กองทุนเพื่อการลงทุนโดยตรงของรัสเซียได้ประกาศว่ากระทรวงสาธารณสุขปาเลสไตน์ได้ขึ้นทะเบียนวัคซีนสปุตนิกไลต์ ซึ่งเป็นชนิดฉีดครั้งเดียว เพื่อใช้ในกรณีฉุกเฉิน
Chicken Scramble

| Chicken Scramble |
| --- | --- |
ผู้พัฒนา: Rocket Bottle Games
เอนจิน: Unity
เครื่องเล่น: ไอโอเอส、แอนดรอยด์、เฟซบุ๊ก
วางจำหน่าย: ไอโอเอส 3 กันยายน 2014 แอนดรอยด์ 3 กันยายน 2014 เฟซบุ๊ก TBA
แนว: ปริศนา
Chicken Scramble เป็นวิดีโอเกมปริศนาเลื่อนบล็อกที่กำลังจะเปิดตัว โดยผู้พัฒนาเกม Rocket Bottle กำหนดเปิดตัววันที่ 3 กันยายน 2014 สำหรับ ไอโอเอส และ แอนดรอยด์ สำหรับเวอร์ชันบน Facebook จะประกาศให้ทราบภายหลัง
เกมเพลย์

Chicken Scramble เป็นเกมปริศนาเลื่อนบล็อกที่เล่นในลักษณะคล้ายกับเกม 2048 ผู้เล่นสามารถปัดขึ้น ปัดลง ปัดซ้าย หรือขวาบนหน้าจอสัมผัสเพื่อเลื่อนบล็อกลูกไก่ไปในทิศทางเดียวกันทั่วทั้งกระดาน นี่เป็นวิธีการควบคุมในเกมวิธีเดียวที่นอกเหนือจากการกดปุ่ม
วัตถุประสงค์ของเกมคือการเคลียร์ด่านต่างๆ โดยการทำโควต้าให้สำเร็จภายในจำนวนการเลื่อนที่กำหนด ขนาดและรูปร่างในแต่ละด่านจะแตกต่างกันออกไป และอาจมีอุปสรรคและคุณลักษณะต่างๆ เข้ามา เพื่อบังคับให้ผู้เล่นปรับกลยุทธ์ในแต่ละกระดาน
นอกจากนี้ ผู้เล่นต้องได้คะแนนเพียงพอที่จะรับดาวหนึ่งดวง ในกรณีส่วนใหญ่ เพียงแค่ทำโควต้าให้สำเร็จก็จะได้รับดาวแล้ว ผู้เล่นที่ได้คะแนนสูงขึ้นจะได้รับดาวเพิ่มเป็นรางวัล สูงสุดจำนวนทั้งหมด 3 ดวง ในบางด่าน ผู้เล่นต้องใช้คอมโบของการจับคู่ต่อเนื่องเพื่อการเพิ่มคะแนนให้ได้จำนวนที่เพียงพอเพื่อรับสามดวง
เกมเพลย์ > แผ่นกระเบื้อง/บล็อกพิเศษ

แผ่นกระเบื้องลาย Flowerbed (แปลงดอกไม้) เพิ่มรางวัลให้ผู้เล่นเป็นสองเท่า เมื่อจับคู่เข้าด้วยกัน มีประโยชน์สำหรับการทำโควต้าให้สำเร็จ หรือทำคะแนนให้ได้สูง
Haystacks (กองฟาง) เป็นอุปสรรคแบบหลายชั้นที่ผู้เล่นสามารถกำจัดได้โดยการจับคู่ข้างๆ กัน
แผ่นกระเบื้องลาย
Hatchpoint (จุดฟักไข่) เป็นพื้นที่ที่กำหนดให้ไข่ใบใหม่ปรากฏขึ้น  ไข่จะไม่ปรากฏในพื้นที่อื่นๆ ของแผนที่เมื่อมีแผ่นกระเบื้องเหล่านี้อยู่
Dandelions (ดอกแดนดิไลน์)  เป็นอุปสรรคที่แพร่กระจายไปทั่วกระดาน  ผู้เล่นสามารถกำจัด ดอกแดนดิไลน์ ได้โดยการจับคู่ข้างๆ กัน ถ้าไม่กำจัด ดอกแดนดิไลน์ ในรอบนั้น ดอกแดนดิไลน์ ใหม่จะโตในแผ่นกระเบื้องว่างที่อยู่ข้างๆ ดอกแดนดิไลน์ เดิม
เกมเพลย์ > ลูกไก่พิเศษ

โดยทั่วไปแล้ว ลูกไก่พิเศษจะเป็นอุปสรรคในเกม Chicken Scramble สามารถกำจัดได้โดยการจับคู่ลูกไก่ธรรมดาที่เหมาะสมกับลูกไก่พิเศษเหล่านั้น
Sleeping chickens (ลูกไก่นอนหลับ) สามารถย้ายที่ได้ แต่ลูกไก่เหล่านี้เป็นอุปสรรคต่อผู้เล่น เพราะไม่สามารถจับคู่กับไก่อื่นๆ ได้ เมื่อถูกปลุกให้ตื่น ลูกไก่เหล่านี้จะโตขึ้นอีกขั้นหนึ่ง
Caged chickens (ลูกไก่ในกรง) ไม่สามารถย้ายที่ได้  เมื่อปล่อยให้เป็นอิสระ ลูกไก่เหล่านี้จะโตขึ้นอีกขั้นหนึ่ง
Robot chickens (ลูกไก่หุ่นยนต์) เป็นระเบิดที่จะระเบิดหลังจากทำการเปลี่ยนแปลงระดับหนึ่ง (ซึ่งบ่งบอกโดยจำนวนการเรืองแสงบนหน้าอกของลูกไก่) ซึ่งจะทำให้ผู้เล่นแพ้ เมื่อได้รับการปลดชนวน ลูกไก่หุ่นยนต์ จะถูกกำจัดออกจากกระดานทั้งหมด
เกมเพลย์ > การเพิ่มพลัง

Undo (ยกเลิก) ช่วยให้ผู้เล่นย้อนกลับไปที่สถานะของกระดานได้หนึ่งตา โควตา การเคลื่อนที่และคะแนนจะถูกรีเซ็ตด้วยเช่นเดียวกัน และจะไม่นับว่าใช้จำนวนการเพิ่มพลังไป ยกเลิก มักจะถูกนำมาใช้เพื่อแก้ไขข้อผิดพลาด และยังเป็นเครื่องมือสำคัญในการปกป้องจำนวนคอมโบที่สูง ยกเลิก เป็นอุปกรณ์เพิ่มพลังธรรมดาที่สุดในอุปกรณ์เพิ่มพลังทั้งสามอย่าง และสามารถซื้อรวมกันได้ห้าชิ้น
Claw (กรงเล็บ) กำจัดลูกไก่และอุปสรรค ซึ่งสามารถใช้อุปกรณ์เพิ่มพลังที่มีประโยชน์หลายอย่างนี้ได้ในสถานการณ์ต่างๆ สามารถซื้อ กรงเล็บ รวมกันได้สามชิ้น
Fill (การเติมไข่) ทำให้ไข่ปรากฏบนแผ่นกระเบื้องทุกแผ่นที่ว่างในกระดาน  เป็นวิธีที่รวดเร็วในการทำลายอุปสรรค เช่น กองฟางและ  ดอกแดนดิไลน์ ช่วยเพิ่มคะแนนและป้องกันคอมโบ การเติมไข่ เป็นอุปกรณ์เพิ่มพลังที่หายากที่สุดในอุปกรณ์เพิ่มพลังทั้งสามอย่าง และไม่สามารถซื้อพร้อมกันได้
เกมเพลย์ > การซื้อของในแอป

ผู้เล่นสามารถซื้อเงินแบบพรีเมี่ยมและทอง เพื่อใช้จ่ายในรายการต่างๆ ในเกมได้
ในลักษณะที่ชวนให้นึกถึงเกมตู้ ผู้เล่นสามารถมีชีวิตได้ถึงห้าชีวิต ผู้เล่นจะเสียหนึ่งชีวิตเมื่อไม่สามารถเคลียร์ด่านแต่ละด่านได้ เมื่อผู้เล่นไม่มีชีวิตเหลือแล้ว ผู้เล่นต้องได้เพิ่มหนึ่งชีวิตเพื่อทำการเล่นต่อ โดยซื้อการเติมชีวิต รับชีวิตจากเพื่อนหรือรอ 30 นาที อย่างใดอย่างหนึ่ง
เมื่อผู้เล่นไม่สามารถเคลียร์ด่านใดๆ ได้และยังมีการเคลื่อนที่เหลืออยู่ ผู้เล่นจะสามารถใช้การเพิ่มพลังได้ โดยปกติแล้ว ในกรณีที่ผู้เล่นไม่มีการเคลื่อนที่เหลือแล้วจะไม่สามารถไปต่อได้ ผู้เล่นอาจต้องซื้อการเคลื่อนที่เพิ่ม ถ้าลูกไก่หุ่นยนต์ระเบิดผู้เล่นยังสามารถซื้อโอกาสและเล่นต่อได้อีกครั้ง
การตอบรับ

โดยรวมแล้ว บทวิจารณ์สำหรับเกม Chicken Scramble ออกมาในเชิงบวก โดยมีนักวิจารณ์ยกย่องเกมนี้ในเรื่องความง่ายในการเล่น และเรื่องศิลปะและเพลงที่มีคุณภาพ
การอ้างอิง

↑  "Chicken Scramble: Year One Gameplay and Features". สืบค้นเมื่อ 29 August 2014.
↑  "Review: Chicken Scramble". คลังข้อมูลเก่าเก็บจากแหล่งเดิมเมื่อ 2015-09-24. สืบค้นเมื่อ 2 September 2014.
↑  Rob Walsh (28 August 2014). "Today in iOS #0318" (Podcast). libsyn.  เหตุการณ์เกิดขึ้นที่ 3:00. สืบค้นเมื่อ 2 September 2014.
↑  "Review / Chicken Scramble (iOS)". คลังข้อมูลเก่าเก็บจากแหล่งเดิมเมื่อ 2014-09-03. สืบค้นเมื่อ 2 September 2014.
↑  "Chicken Scramble is like 2048 with a unique barnyard twist". คลังข้อมูลเก่าเก็บจากแหล่งเดิมเมื่อ 2014-09-15. สืบค้นเมื่อ 7 September 2014.
แหล่งข้อมูลอื่น

	เว็บไซต์อย่างเป็นทางการ
Savangiidae

| Savangiidae |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: ทีโนฟอรา Ctenophora
ชั้น:: Tentaculata Tentaculata
อันดับ:: Platyctenida Platyctenida
วงศ์:: Savangiidae Savangiidae
สปีชีส์:: Savangiidae
ชื่อทวินาม
Savangiidae 

Savangiidae เป็นวงศ์ของทีโนฟอราที่อยู่ในอันดับ Platyctenida
สกุลในวงศ์นี้ ได้แก่:
Savangia Dawydoff, 1950
การเลือกตั้งทั่วไปในประเทศภูฏาน พ.ศ. 2556

ประเทศภูฏานมีการจัดการเลือกตั้งสภาผู้แทนราษฎรภูฏาน ขึ้นเมื่อวันที่ 31 พฤษภาคม ถึง 13 กรกฎาคม 2556  ผลที่ได้คือพรรคประชาธิปไตยประชาชน (พีดีพี) นำโดย เชอริง ต๊อบเกย์ ได้รับชัยชนะด้วยคะแนน 32 จาก 47 ที่นั่ง
ส่วน จิกมี ทินเลย์ พรรคสหภูฏาน เป็นฝ่ายค้านในรัฐบาล ต๊อบเกย์
การเลือกตั้งทั่วไปทั้งสองครั้งที่เกิดขึ้นในภูฏาน ตั้งแต่อดีต สมเด็จพระราชาธิบดีจิกมี ซิงเย วังชุก ที่ร่วมกันในการปฏิรูปประชาธิปไตยในประเทศ
ผลการเลือกตั้ง

| พรรค | รอบแรก> เสียง | รอบแรก> % | รอบสอง> เสียง | รอบสอง> % | รอบสอง> ที่นั่ง | รอบสอง> +/– |
| --- | --- | --- | --- | --- | --- | --- |
| พรรคประชาธิปไตยประชาชน | 68,650 | 32.53 | 138,760 | 54.88 | 32 | +30 |
| พรรคสันติภาพและความรุ่งเรืองของภูฏาน | 93,949 | 44.52 | 114,093 | 45.12 | 15 | −30 |
| พรรคสหภูฏาน | 35,962 | 17.04 |  |  |  |  |
| Druk Chirwang Tshogpa | 12,457 | 5.90 |  |  |  |  |
| รวม | 211,018 | 100 | 252,853 | 100 | 47 | 0 |
| ผู้มีสิทธิเลือกตั้ง | 381,790 | 55.27 | 381,790 | 66.23 | – | – |
ที่มา: คณะกรรมการการเลือกตั้งของภูฏาน
Saxifragodes

| Saxifragodes |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
อันดับ:: อันดับอัสดง Saxifragales
วงศ์:: Saxifragaceae Saxifragaceae
สกุล:: Saxifragodes Saxifragodes D.M.Moore
สปีชีส์:: Saxifragodes
ชื่อทวินาม
Saxifragodes D.M.Moore

Saxifragodes เป็นสกุลของพืชดอกที่อยู่ในวงศ์ Saxifragaceae.
ถิ่นกำเนิดของมันคือ ชิลีตอนใต้ไปอาร์เจนตินาตอนใต้
สปีชีส์ในสกุล ได้แก่:
Saxifragodes albowiana (Kurtz) D.M.Moore
Savignyellidae

| Savignyellidae |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
เคลด:: Lophophorata Lophophorata
ไฟลัม:: Bryozoa Bryozoa
ชั้น:: Gymnolaemata Gymnolaemata
อันดับ:: Cheilostomatida Cheilostomatida
วงศ์:: Savignyellidae Savignyellidae
สปีชีส์:: Savignyellidae
ชื่อทวินาม
Savignyellidae 

Savignyellidae เป็นสกุลของไบรโอซัวที่อยู่ในวงศ์ Cheilostomatida.
สปีชีส์ในสกุล ได้แก่:
Enteleia
Halysisis Norman, 1909
Savignyella Levinsen, 1909
9 เมษายน

วันที่ 9 เมษายน เป็นวันที่ 99 ของปี (วันที่ 100 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 266 วันในปีนั้น
เหตุการณ์

พ.ศ. 2410 (ค.ศ. 1867) – การซื้ออะแลสกา: สภาสูงของสหรัฐอเมริกาตกลงที่จะซื้ออะแลสกาจากประเทศรัสเซีย
พ.ศ. 2483 (ค.ศ. 1940) – สงครามโลกครั้งที่สอง: ปฏิบัติการเวเซอร์อือบุง (Operation Weserübung) เยอรมนีรุกรานเดนมาร์ก และนอร์เวย์
พ.ศ. 2491 (ค.ศ. 1948) – นักสู้ชาวอิสราเอลจากกองกำลังกึ่งกองทัพก่อการสังหารหมู่ชาวปาเลสไตน์มากกว่า 100 คนในหมู่บ้านดัยร์ยาซีน ซึ่งกลายมาเป็นชนวนสำคัญต่อความขัดแย้งระหว่างอิสราเอลกับโลกอาหรับ
พ.ศ. 2496 (ค.ศ. 1953) – วอร์เนอร์ บราเธอร์สได้ฉายภาพยนตร์สามมิติเป็นครั้งแรก โดยหนังที่ฉายมีชื่อว่า House of Wax
พ.ศ. 2502 (ค.ศ. 1959) – องค์การนาซาประกาศการคัดเลือกคณะนักบินอวกาศชุดแรก ในโครงการเมอร์คิวรี
พ.ศ. 2510 (ค.ศ. 1967) – เครื่องบิน โบอิง 737 ได้ออกบินเป็นครั้งแรก
พ.ศ. 2532 (ค.ศ. 1989) – ผู้ประท้วงเรียกร้องเอกราชของสาธารณรัฐสังคมนิยมโซเวียตจอร์เจียจากสหภาพโซเวียตในทบิลีซีถูกปราบปรามอย่างรุนแรงโดยกองทัพโซเวียต
พ.ศ. 2534 (ค.ศ. 1991) – จอร์เจียประกาศอิสรภาพหลังตกเป็นอาณานิคมของสหภาพโซเวียต
พ.ศ. 2548 (ค.ศ. 2005) – เจ้าฟ้าชายชาลส์ เจ้าชายแห่งเวลส์ อภิเษกสมรสกับ คามิลลา ดัชเชสแห่งคอร์นวอลล์
พ.ศ. 2564 (ค.ศ. 2021) – กองทัพพม่าก่อการฆาตกรรมหมู่พลเมืองในพะโค ประเทศพม่า เสียชีวิตอย่างน้อย 80 ราย